CELEX: 52008PC0101
Language: fi
Date: 2008-02-22
Title: Ehdotus Euroopan parlamentin ja neuvoston asetus […], asetuksen (EY) N:o 562/2006 muuttamisesta viisumitietojärjestelmän (VIS) käytön osalta Schengenin rajasäännöstön mukaisesti

Tärkeä oikeudellinen huomautus

|

52008PC0101

Ehdotus Euroopan parlamentin ja neuvoston asetus […], asetuksen (EY) N:o 562/2006 muuttamisesta viisumitietojärjestelmän (VIS) käytön osalta Schengenin rajasäännöstön mukaisesti  /* KOM/2008/0101 lopull. - COD 2008/0041 */  

	[pic] | EUROOPAN YHTEISÖJEN KOMISSIO |Bryssel 22.2.2008KOM(2008) 101 lopullinen2008/0041 (COD)EhdotusEUROOPAN PARLAMENTIN JA NEUVOSTON ASETUS[…],asetuksen (EY) N:o 562/2006 muuttamisesta viisumitietojärjestelmän (VIS) käytön osalta Schengenin rajasäännöstön mukaisesti(komission esittämä)PERUSTELUT1. EHDOTUKSEN TAUSTA-  Ehdotuksen perustelut ja tavoitteetTässä ehdotuksessa käsitellään Schengenin rajasäännöstöön tarvittavia muutoksia, joilla varmistetaan viisumitietojärjestelmän (Visa Information System, VIS) tehokas käyttö EU:n ulkorajoilla. Tämän ehdotuksen tavoite on antaa yhteiset säännöt velvoitteesta käyttää viisumitietojärjestelmää ulkorajoilla, mikä edistää Euroopan unionin yhdennettyä rajavalvontaa.-  Yleinen taustaHenkilöiden liikkumista rajojen yli koskeva yhteisön säännöstö (Schengenin rajasäännöstö) annettiin 15. maaliskuuta 2006. Tavoitteena oli vahvistaa edellytykset, perusteet ja yksityiskohtaiset säännöt, joilla säännellään sekä ulkorajoilla sijaitsevissa rajanylityspaikoissa suoritettavia tarkastuksia että ulkorajojen valvontaa. Schengenin rajasäännöstön 7 artiklan 3 kohdan mukaan kaikille kolmansien maiden kansalaisille tehdään perusteellinen tarkastus ulkorajalla.Euroopan parlamentti ja neuvosto antoivat ... päivänä ...kuuta ... asetuksen (EY) N:o xx/2008 viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus)[1]. Komissio on tehnyt ehdotuksen Euroopan parlamentin ja neuvoston asetukseksi diplomaatti- ja konsuliedustustoille annetun yhteisen konsuliohjeiston muuttamisesta biometristen tunnisteiden käyttöönoton ja viisumihakemusten vastaanoton ja käsittelyn järjestämistä koskevien määräysten osalta[2].VIS-asetuksessa määritellään viisumitietojärjestelmän tarkoitus ja toiminnot sekä järjestelmään liittyvät vastuualueet. Konsuliohjeistoon tehtävillä muutoksilla puolestaan luodaan jäsenvaltioille oikeudellinen perusta, jonka nojalla ne voivat ottaa pakolliset biometriset tunnisteet viisuminhakijoilta, ja annetaan jäsenvaltioille mahdollisuus yhteistyöhön esimerkiksi perustamalla yhteisiä viisumikeskuksia.Viisumitietojärjestelmän yleistavoite on edistää yhteisen viisumipolitiikan täytäntöönpanoa. Tämän mukaisesti yksi viisumitietojärjestelmän tehtävistä on helpottaa tarkastuksia ulkorajoilla sijaitsevissa rajanylityspaikoissa myös petostentorjunnan osalta.VIS-asetuksen 18 artiklan mukaisesti rajavartijoilla on tietojen tarkistamista varten pääsy viisumitietojärjestelmään käyttämällä viisumitarran sarjanumeroa yhdessä viisuminhaltijan sormenjälkien kanssa. Hakuja voidaan tehdä pelkästään viisumitarran sarjanumeroa käyttämällä enintään kolmen vuoden ajan viisumitietojärjestelmän käyttöönotosta. Kolmen vuoden määräaikaa voidaan lyhentää ilmarajojen osalta.Viisumitietojärjestelmän käyttö on keskeisessä asemassa pyrittäessä varmistamaan tehokkaat rajatarkastukset ulkorajoilla. Ainoastaan biometrisillä tarkastuksilla voidaan varmistaa, että Schengenin alueelle pyrkivä henkilö on se henkilö, jolle kyseinen viisumi on myönnetty. Tämän vuoksi rajavartijoiden olisi tarkastettava jokaisen viisuminhaltijan tiedot viisumitietojärjestelmästä ja tehtävä biometrinen tarkastus.VIS-asetukseen ei kuitenkaan ole sisällytetty eikä siihen voidakaan sisällyttää säännöksiä, jotka velvoittavat käyttämään viisumitietojärjestelmää ulkorajoilla. Tällä ehdotuksella pyritään täydentämään VIS-asetusta ja antamaan asiaa koskevat yhteiset säännöt muuttamalla Schengenin rajasäännöstöä. Näin varmistetaan, että viisumitietojärjestelmää käytetään EU:n ulkorajoilla tehokkaasti ja yhdenmukaisesti. Jos yhteistä järjestelmää ei ole, laittomat maahanmuuttajat ja rikolliset voivat hyödyntää niitä rajanylityspaikkoja, joissa viisumitietojärjestelmää ei käytetä järjestelmällisesti.Viisumitietojärjestelmän järjestelmällinen käyttö antaa mahdollisuuden toimia joustavammin viisumihakemusta jätettäessä: edellä mainitussa konsuliohjeiston muuttamista koskevassa komission ehdotuksessa todetaan, että henkilön tehdessä 48 kuukauden aikana useampia viisumihakemuksia biometrisia tietoja voidaan käyttää uudelleen ja niitä voidaan jäljentää viisumitietojärjestelmään aiemmin jätetystä hakemuksesta. Näin voidaan jatkaa joustavaa käytäntöä, jonka mukaan vilpittömässä mielessä toimivien hakijoiden ei tarvitse käydä konsulaatissa henkilökohtaisesti. Tämä sääntö perustuu oletukseen, että kaikki viisuminhakijat tarkastetaan ulkorajoilla ja näin varmistetaan, että viisumien mahdollinen väärinkäyttö havaitaan. Jos viisumitietojärjestelmää ei käytetä järjestelmällisesti ulkorajoilla, biometriset tiedot jouduttaisiin keräämään konsulaatissa aina viisumihakemusta jätettäessä.Järjestelmän asteittainen käyttöönotto konsulaateissa eri alueillaVIS-asetuksen 48 artiklassa säädetään järjestelmästä, jolla viisumitietojärjestelmä otetaan asteittain käyttöön konsulaateissa eri alueilla. Neuvoston 2. joulukuuta 2005 tekemien päätelmien mukaan viisumitietojärjestelmän käyttöönotto olisi aloitettava konsuliedustustoissa Pohjois-Afrikassa ja Lähi-idän alueilla. Kun järjestelmän käyttöönotto on alkanut, ensimmäisellä alueella sijaitsevien konsulaattien on kerättävä VIS-asetuksen 5 artiklan 1 kohdassa mainitut tiedot kaikista ensimmäisellä alueella käsitellyistä viisumihakemuksista ja siirrettävä ne VIS-tietokantaan. Kyseisiin tietoihin kuuluvat myös viisuminhakijoiden sormenjäljet. Komissio määrittää ajankohdan, jona VIS-asetuksen 5 artiklan 1 kohdassa mainittujen tietojen, mukaan luettuina viisuminhakijoiden sormenjäljet, siirtäminen järjestelmään tulee pakolliseksi muilla yksittäisillä alueilla.Ennen kyseistä ajankohtaa jäsenvaltiot voivat aloittaa muilla yksittäisillä alueilla tietojen keräämisen ja siirtämisen viisumitietojärjestelmään VIS-asetuksen 48 artiklan 3 kohdan mukaisesti kirjaamalla sinne vähintään aakkosnumeeriset tiedot ja valokuvat VIS-asetuksen 5 artiklan 1 kohdan a ja b alakohdan mukaisesti.Järjestelmän asteittainen alueellinen käyttöönotto ja VIS-asetuksen 48 artiklan 3 kohdassa mainittu mahdollisuus johtavat siihen, että liikkeessä on seuraavantyyppisiä viisumeita:a) viisumit, jotka on myönnetty alueella, jolla viisumitietojärjestelmän käyttö on pakollista, ja joihin yleensä sisältyvät sormenjäljet;b) viisumit, jotka on myönnetty alueella, jolla järjestelmää ei ole vielä otettu käyttöön, mutta yksi tai useampi jäsenvaltio on alkanut kerätä tietoja, mukaan luettuina sormenjäljet, ja kirjata niitä viisumitietojärjestelmään;c) viisumit, jotka on myönnetty alueilla, joilla järjestelmää ei ole vielä otettu käyttöön, mutta yksi tai useampi jäsenvaltio on alkanut kerätä muita tietoja kuin sormenjälkiä ja kirjata niitä viisumitietojärjestelmään (ainoastaan aakkosnumeerisia tietoja ja valokuvia);d) viisumit, jotka on myönnetty alueella, jolla järjestelmää ei ole vielä otettu käyttöön, eivätkä jäsenvaltiot ole aloittaneet tietojen keräämistä eivätkä kirjaamista viisumitietojärjestelmään;e) viisumit, jotka on myönnetty ennen kuin VIS-asetuksen soveltaminen alkaa.On huomattava, että sen jälkeen kun järjestelmä on otettu kaikkialla kokonaisuudessaan käyttöön, henkilöillä on jonkin aikaa viisumeita, joissa ei ole biometrisia tietoja (esimerkiksi toistuvaisviisumit, jotka on myönnetty ennen järjestelmän siirtymävaiheen päättymistä).Viisumitietojärjestelmän käyttö ulkorajoilla:Seuraavassa taulukossa on tiedot, jotka rajavartijoilla on käytettävissään, kun tietoja tarkistetaan käyttämällä viisumitarran sarjanumeroa ja tarkistamalla sormenjäljet. Lisäksi luetellaan toteutettavat toimet.[pic]Viisumitietojärjestelmän käyttö ulkorajoilla – siirtymäkausi ja hakuperusteetVIS-asetuksen 18 artiklan 2 kohdassa mainitun siirtymäkauden ajan viisumitietojärjestelmästä voidaan hakea tietoja joko viisumitarran sarjanumeron ja viisuminhaltijan sormenjälkien tai pelkästään viisumitarran sarjanumeron perusteella. Molemmissa vaihtoehdoissa viisumitietojärjestelmään syötetään maahantulon yhteydessä aluksi vähintään viisumitarran sarjanumero.Yhteishaun tekeminen viisumitarran sarjanumerolla ja sormenjäljillä on tarkoituksetonta, jos viisumitietojärjestelmässä ei ole sormenjälkiä, joita voidaan verrata viisuminhaltijan sormenjälkiin. Tämän vuoksi siirtymäkauden aikana viisumitietojärjestelmästä olisi käytävä viisumitarran sarjanumeron syöttämisen jälkeen välittömästi ilmi, onko järjestelmässä tietoja viisumista, ja mahdollinen sormenjälkien kirjaaminen kyseisen viisumin hakemustiedostoon. Jos viisuminhaltija on vapautettu sormenjälkien antamisesta, niitä ei ole järjestelmässä. Tämä koskee diplomaatteja, pieniä lapsia ja henkilöitä, jotka ovat menettäneet kätensä tai joiden sormenjälkiä ei voida muista syistä ottaa. Näistä henkilöistä pitäisi olla merkintä ”ei sormenjälkiä viisumitietojärjestelmässä[3].”Seuraavassa taulukossa esitetään tiedot, jotka rajavartijoilla on käytettävissä, kun tietoja haetaan viisumitietojärjestelmästä siirtymäkauden aikana, sekä toteutettavat toimet.[pic]Jotta rajavartija voi arvioida, täyttääkö henkilö maahanpääsyn edellytykset, hänen on saatava kaikki tiedot viisumitietojärjestelmän käyttöönotosta ja siitä, milloin jäsenvaltiot ottavat järjestelmän käyttöön yksittäisillä alueilla VIS-asetuksen 48 artiklan 3 kohdan toisen virkkeen mukaisesti.Rajavartijalla on oltava tiedot VIS-asetuksen 48 artiklan 5 kohdan mukaisesti tehtävistä käyttöönottopäiviä koskevista ilmoituksista (jotka julkaistaan Euroopan unionin virallisessa lehdessä ) sekä 48 artiklan 3 kohtaa soveltavista jäsenvaltioista. Näitä tietoja on ehdotettu liitettäväksi rajavartijan käsikirjaan (C(2006) 5186), joka on saatavilla sähköisessä muodossa CIRCA-sivustossa.-  Voimassa olevat aiemmat säännöksetHenkilöiden liikkumista rajojen yli koskevasta yhteisön säännöstöstä (Schengenin rajasäännöstö) annettu Euroopan parlamentin ja neuvoston asetus (EY) N:o 562/2006/EY.Viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta annettu Euroopan parlamentin ja neuvoston asetus (EY) N:o xx/2008 (VIS-asetus).2. KUULEMISET JA VAIKUTUSTEN ARVIOINTI-  Intressitahojen kuuleminenJäsenvaltioita kuultiin neuvoston rajatyöryhmässä ”viisumitietojärjestelmästä ja raja-asioista” sekä viisumitietojärjestelmän pakollisesta käytöstä ulkorajoilla. Jäsenvaltioilta saatujen kommenttien mukaan viisumitietojärjestelmää pitäisi käyttää rajanylityspaikoissa ja biometrisiä lukulaitteita pitäisi olla saatavilla; tällöin tarkistettaisiin sekä viisumitietotarra että viisuminhaltijan sormenjäljet.Jäsenvaltioiden näkemyksen mukaan viisumitietojärjestelmän pakollinen käyttö ulkorajoilla on käytännössä mahdollista ja tarpeellista kaikissa tilanteissa. Lisäksi olisi hyödynnettävä molempia hakuperusteita (viisumitarran sarjannumero ja sormenjäljet). Jotkin jäsenvaltiot epäilevät, että tiedonhakuja ei voida toteuttaa nopeasti ja luotettavasti etenkään kannettavilla laitteilla (esimerkiksi autoissa tai junissa). Tämän näkemyksen mukaan viisumitietojärjestelmän käyttö kannattaa vasta silloin, kun tekniikkaa voidaan luotettavasti käyttää kannettavissa laitteissa, tiedot siirtyvät nopeasti ja tietojen tarkistaminen voidaan suorittaa luotettavasti.VIS-asetuksesta neuvostossa ja parlamentissa käytyjen neuvottelujen ja sovitun kompromissitekstin perusteella komissio katsoo, että viisumitietojärjestelmän käyttö pitäisi olla pakollista ulkorajoilla, ja molempia hakuperusteita olisi käytettävä siirtymäkauden jälkeen. On korostettava, että komissio antaa 50 artiklan 5 kohdan mukaisesti kertomuksen sormenjälkien käytössä ulkorajoilla saavutetusta teknisestä edistyksestä ja sen vaikutuksista hakujen kestoon käytettäessä viisumitarran sarjanumeroa yhdessä viisuminhaltijan sormenjälkien tarkistamisen kanssa, mukaan lukien tiedot siitä, sisältyykö tällaisen haun ennakoituun kestoon kohtuutonta odottelua rajanylityspaikoilla.-  Vaikutusten arviointiVIS-asetusta varten tehty vaikutusten arviointi perustuu havaintoon, jonka mukaan ”edullisen viisumikohtelun etsimisen (ns. visa shopping -ilmiön) ehkäisemisen ja petosten torjunnan sekä tarkastusten tehottomuus aiheuttavat tehottomuutta myös jäsenvaltioiden sisäisen turvallisuuden alalla. Rikolliset ja rikoksista epäillyt voivat saada viisumin tai käyttää väärennettyä viisumia Schengen-alueelle tullessaan. Terrorismiin tai järjestäytyneeseen rikollisuuteen osallistuvat henkilöt eivät matkustaessaan yleensä käytä omaa henkilöllisyyttään vaan muuttavat henkilötietojaan tunnistamisen vaikeuttamiseksi.” Rajatarkastuksista vaikutusten arvioinnissa todetaan, että ”viisumitietojärjestelmään sisältyvien biometristen tunnisteiden ennustetaan tehostavan rajatarkastuksia huomattavasti. Biometristen tietojen käytöllä voidaan varmistaa, että viisumilla matkustava on se henkilö, jolle viisumi myönnettiin. Näin voidaan varmentaa matkustajan henkilöllisyys.”Edellä mainittu ”rajatarkastusten huomattava tehostuminen” edellyttää, että viisumitietojärjestelmää käytetään järjestelmällisesti ensivaiheen tarkastuksissa ulkorajoilla.Viisumitietojärjestelmän järjestelmällinen käyttö ulkorajoilla on myös edellytys sille, että voidaan toimia joustavammin viisumihakemusta jätettäessä.3. EHDOTUKSEEN LIITTYVÄT OIKEUDELLISET NÄKÖKOHDAT-  Ehdotettujen toimien lyhyt kuvausViisumitietojärjestelmä sisältää tietoja, joista on hyötyä ulkorajoilla tehtävissä tarkastuksissa. Tämän vuoksi VIS-asetusta on täydennettävä lisäämällä Schengenin rajasäännöstöön säännöt viisumitietojärjestelmän käytöstä ulkorajoilla.-  OikeusperustaEuroopan yhteisön perustamissopimuksen 62 artiklan 2 kohdan a alakohta on tämän asetuksen oikeusperusta, koska tällä ehdotuksella muutetaan kyseiseen artiklaan perustuvaa Schengenin rajasäännöstöä, ja koska asetuksessa lisäksi määritellään jäsenvaltioiden ulkorajojen ylittämiseen liittyvät toimenpiteet ja kehitetään standardit ja menettelyt, joita jäsenvaltioiden on sovellettava, kun henkilöitä tarkastetaan kyseisillä rajoilla.-  ToissijaisuusperiaateEY:n perustamissopimuksen 62 artiklan 2 kohdan a alakohdassa annetaan yhteisölle toimivalta toteuttaa jäsenvaltioiden ulkorajojen ylittämistä koskevia toimenpiteitä. Jäsenvaltioiden ulkorajojen ylittämiseen sovellettavia voimassa olevia yhteisön säännöksiä (Schengenin rajasäännöstö) on muutettava, jotta viisumitietojärjestelmän perustaminen voidaan ottaa huomioon. Tarvitaan yhteinen järjestelmä, jonka pohjalta annetaan yhdenmukaiset säännöt viisumitietojärjestelmän pakollisesta käytöstä ulkorajoilla.Tämän vuoksi ehdotuksen tavoitteita ei voida saavuttaa riittävällä tavalla pelkästään jäsenvaltioiden toimin.-  SuhteellisuusperiaateEY:n perustamissopimuksen 5 artiklan mukaan yhteisön toiminnassa ei saada ylittää sitä, mikä on tarpeen sopimuksen tavoitteiden saavuttamiseksi. Yhteisön toimenpiteet on toteutettava sellaisessa muodossa, että voidaan taata ehdotuksen tavoitteen toteutuminen ja sen mahdollisimman tehokas täytäntöönpano. Ehdotettu aloite – Schengenin rajasäännöstön muuttaminen – jatkaa Schengenin säännöstön kehittämistä. Näin voidaan varmistaa, että yhteisiä sääntöjä sovelletaan ulkorajoilla yhdenmukaisesti kaikissa Schengenin säännöstön soveltamiseen osallistuvissa jäsenvaltioissa. Ehdotus on tämän vuoksi suhteellisuusperiaatteen mukainen.-  Sääntelytavan valintaEhdotettu sääntelytapa: asetus.Muut vaihtoehdot eivät soveltuisi seuraavista syistä.Tällä ehdotuksella muutetaan asetusta. Lisäksi viisumitietojärjestelmän soveltamisen maahantulon yhteydessä pitäisi olla pakollista kaikissa jäsenvaltioissa, minkä vuoksi asetus on ainoa mahdollinen säädöslaji.4. TALOUSARVIOVAIKUTUKSETEhdotuksella ei ole vaikutuksia yhteisön talousarvioon.5. LISÄTIEDOT-  OsallistuminenTämä ehdotus koskee Schengenin säännöstön kehittämistä. Sen vuoksi on otettava huomioon seuraavat mainituista pöytäkirjoista johtuvat näkökohdat:Islanti ja Norja:Neuvosto on tehnyt Islannin tasavallan ja Norjan kuningaskunnan kanssa sopimuksen näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen. Sopimuksessa määrättyjä menettelyjä on sovellettava, koska tämä asetus perustuu Schengenin säännöstöön sopimuksen liitteessä A tarkoitetulla tavalla.Tanska:Euroopan unionista tehtyyn sopimukseen ja EY:n perustamissopimukseen liitetyn, Tanskan asemasta tehdyn pöytäkirjan mukaisesti Tanska ei osallistu tämän asetuksen antamiseen, asetus ei sido sitä eikä asetusta sovelleta siihen. Koska asetuksen tarkoituksena on kehittää Schengenin säännöstöä perustamissopimuksen IV osaston määräysten nojalla, siihen sovelletaan mainitun pöytäkirjan 5 artiklaa.Yhdistynyt kuningaskunta ja Irlanti:Schengenin säännöstön sisällyttämisestä osaksi Euroopan unionia tehdyn pöytäkirjan 4 ja 5 artiklan sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY ja Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY mukaisesti Yhdistynyt kuningaskunta ja Irlanti eivät osallistu asetuksiin (EY) N:o 562/2006 (Schengenin rajasäännöstö) ja (EY) N:o xx/2008 (VIS-asetus). Tämän vuoksi Yhdistynyt kuningaskunta ja Irlanti eivät osallistu näiden asetusten antamiseen, asetukset eivät sido niitä eikä asetuksia sovelleta niihin.Sveitsi:Tällä asetuksella kehitetään Schengenin säännöstön määräyksiä Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tarkoitetulla tavalla. Kyseiset määräykset kuuluvat tämän sopimuksen tekemisestä Euroopan yhteisön puolesta sekä sopimuksen tiettyjen määräysten väliaikaisesta soveltamisesta tehdyn neuvoston päätöksen 4 artiklan 1 kohdan soveltamisalaan.Uudet jäsenvaltiot:Koska viisumitietojärjestelmä on perustettu säädöksellä, jolla kehitetään Schengenin säännöstöä tai joka muutoin liittyy siihen vuoden 2003 liittymisasiakirjan 3 artiklan 2 kohdassa ja vuoden 2005 liittymisasiakirjan 4 artiklan 2 kohdassa tarkoitetulla tavalla, myös tätä viisumitietojärjestelmän käytöstä ulkorajoilla annettua asetusta sovelletaan uudessa jäsenvaltiossa ainoastaan tämän säännöksen mukaisesti tehdyn neuvoston päätöksen nojalla.-  Ehdotuksen yksityiskohtainen kuvaus artikloittain1 artiklaAsetuksen 1 artiklassa säädetään viisumitietojärjestelmän käytöstä 1) maahantulotarkastuksissa, 2) maastalähtötarkastuksissa ja 3) tunnistamistarkoituksessa.Ensimmäisessä kohdassa säädetään viisumitietojärjestelmän pakollisesta käytöstä tarkistettaessa henkilöllisyyttä maahantulon yhteydessä, jos kolmannen maan kansalaisella on Schengenin rajasäännöstön 5 artiklan 1 kohdan b alakohdassa mainittu viisumi.Toisessa ja kolmannessa kohdassa säädetään viisumitietojärjestelmän vapaaehtoisesta käytöstä, kun tarkistetaan henkilöllisyyttä maastalähtötarkastuksissa ja tunnistetaan henkilöitä maahantulo- ja maastalähtötarkastuksissa. Nämä tarkistamiset ja tunnistamiset olisi suoritettava, kun se on tarpeen ja mahdollista VIS-asetuksen 18 ja 20 mukaisesti, erityisesti kun on epäilyksiä viisumin aitoudesta tai voimassaolosta.2 artiklaAsetuksen 2 artiklassa määritetään, koska viisumitietojärjestelmän käyttö on aloitettava ulkorajoilla.2008/0041 (COD)EhdotusEUROOPAN PARLAMENTIN JA NEUVOSTON ASETUS[…],asetuksen (EY) N:o 562/2006 muuttamisesta viisumitietojärjestelmän (VIS) käytön osalta Schengenin rajasäännöstön mukaisestiEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 62 artiklan 2 kohdan a alakohdan,ottavat huomioon komission ehdotuksen[4],noudattavat perustamissopimuksen 251 artiklassa määrättyä menettelyä,sekä katsovat seuraavaa:(1) Henkilöiden liikkumista rajojen yli koskevasta yhteisön säännöstöstä (Schengenin rajasäännöstö) 15 päivänä maaliskuuta 2006 annetussa Euroopan parlamentin ja neuvoston asetuksessa (EY) N:o 562/2006[5] säädetään edellytyksistä, perusteista ja yksityiskohtaisista säännöistä, joilla säännellään rajanylityspaikoissa suoritettavia tarkastuksia ja rajavalvontaa, mukaan lukien Schengenin tietojärjestelmässä tehtävät tarkistukset.(2) [Viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta … päivänä …kuuta … annetulla Euroopan parlamentin ja neuvoston] asetuksella (EY) N:o xx/2008[6] [(VIS-asetus)] pyritään parantamaan yhteisen viisumipolitiikan täytäntöönpanoa. Asetuksen mukaan viisumitietojärjestelmän on tarkoitus helpottaa sekä ulkorajoilla sijaitsevissa rajanylityspaikoissa tehtäviä tarkastuksia että petosten torjuntaa.(3) Asetuksessa (EY) N:o xx/2008 [VIS-asetus] vahvistetaan hakuperusteet ja edellytykset, joiden mukaisesti ulkorajoilla sijaitsevissa rajanylityspaikoissa tarkastuksia tekevillä toimivaltaisilla viranomaisilla on oikeus tutustua tietoihin tarkistaakseen viisumin haltijan henkilöllisyyden, viisumin aitouden ja tarkistaakseen, täyttyvätkö maahantulon edellytykset sekä tunnistaakseen henkilöt, jotka mahdollisesti eivät täytä tai eivät enää täytä jäsenvaltioiden alueelle tulon, siellä oleskelun tai asumisen edellytyksiä.(4) Viisumitietojärjestelmän (VIS) käytöstä ulkorajoilla olisi säädettävä, koska ainoastaan biometrisillä tarkastuksilla voidaan varmuudella todeta, että Schengenin alueelle pyrkivä henkilö on se henkilö, jolle kyseinen viisumi on myönnetty.(5) Rajavartijoiden olisi hyödynnettävä kaikkia käytettävissä olevia tietoja, mukaan lukien viisumitietojärjestelmässä olevat tiedot, jotta he voivat varmistaa asetuksen (EY) N:o 562/2006 5 artiklassa säädettyjen maahantuloedellytysten täyttymisen ja hoitaa tehtävänsä onnistuneesti.(6) Jotta voidaan välttää sellaisten rajanylityspaikkojen kiertäminen, joissa viisumitietojärjestelmä on käytössä, ja varmistaa sen tehokas toiminta, on erityisen tärkeää, että viisumitietojärjestelmää käytetään yhdenmukaisesti, kun ulkorajoilla tehdään maahantulotarkastuksia.(7) Viisumitietojärjestelmän pakollinen käyttö maahantulotarkastuksissa ulkorajoilla on edellytys sille, että voidaan sallia biometristen tietojen uudelleenkäyttö ja jäljentäminen ensimmäisestä viisumitietojärjestelmään kirjatusta hakemuksesta, kun henkilö tekee useita viisumihakemuksia [48] kuukauden aikana.(8) Sen vuoksi asetusta (EY) N:o 562/2006 olisi muutettava.(9) Jäsenvaltiot eivät voi riittävällä tavalla toteuttaa ehdotetun toiminnan tavoitetta, joka on sääntöjen vahvistaminen viisumitietojärjestelmän käytöstä ulkorajoilla, vaan se voidaan saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen.(10) Tässä asetuksessa noudatetaan perusoikeuksia ja otetaan huomioon Euroopan unionista tehdyn sopimuksen 6 artiklan 2 kohdassa tunnustetut sekä ihmisoikeuksien ja perusvapauksien suojaamiseksi tehtyyn eurooppalaiseen yleissopimukseen ja Euroopan unionin perusoikeuskirjaan kirjatut periaatteet.(11) Islannin ja Norjan osalta tällä asetuksella kehitetään Schengenin säännöstön määräyksiä Euroopan unionin neuvoston sekä Islannin tasavallan ja Norjan kuningaskunnan välillä näiden osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa[7] tarkoitetulla tavalla siltä osin, kuin ne kuuluvat kyseisen sopimuksen tietyistä yksityiskohtaisista soveltamissäännöistä tehdyn neuvoston päätöksen 1999/437/EY[8] 1 artiklan A kohdassa tarkoitettuun alaan.(12) Sveitsin osalta tällä asetuksella kehitetään Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tarkoitettuja Schengenin säännöstön määräyksiä, jotka kuuluvat päätöksen 1999/437/EY 1 artiklan A kohdassa, kun se luetaan yhdessä neuvoston päätösten 2004/849/EY[9] ja 2004/860/EY[10] 4 artiklan 1 kohdan kanssa, tarkoitettuun alaan.(13) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän asetuksen antamiseen eikä se sido Tanskaa eikä sitä sovelleta Tanskaan. Koska tämä asetus perustuu Schengenin säännöstöön Euroopan yhteisön perustamissopimuksen kolmannen osan IV osaston määräysten nojalla, Tanskan olisi edellä mainitun pöytäkirjan 5 artiklan mukaisesti päätettävä kuuden kuukauden kuluessa tämän asetuksen antamispäivästä, saattaako se asetuksen osaksi kansallista lainsäädäntöään vai ei.(14) Tällä asetuksella kehitetään sellaisia Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY[11] mukaisesti. Sen vuoksi Yhdistynyt kuningaskunta ei osallistu tämän asetuksen antamiseen, asetus ei sido sitä, eikä asetusta sovelleta siihen.(15) Tällä asetuksella kehitetään sellaisia Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY[12] mukaisesti. Sen vuoksi Irlanti ei osallistu asetuksen antamiseen, asetus ei sido sitä, eikä asetusta sovelleta siihen.(16) Tämä asetus on vuoden 2003 liittymisasiakirjan 3 artiklan 2 kohdassa ja vuoden 2005 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös,OVAT ANTANEET TÄMÄN ASETUKSEN:1 artikla MuutosMuutetaan asetuksen (EY) N:o 562/2006 7 artiklan 3 kohta seuraavasti:1) Lisätään aa alakohta seuraavasti:”aa) Jos kolmannen maan kansalaisella on 5 artiklan 1 kohdan b alakohdassa tarkoitettu viisumi, perusteelliseen maahantulotarkastukseen kuuluu myös viisuminhaltijan henkilöllisyyden ja viisumin aitouden tarkistaminen tutustumalla viisumitietojärjestelmässä (VIS) oleviin tietoihin Euroopan parlamentin ja neuvoston asetuksen (EY) N:o xx/2008* 18 artiklan mukaisesti.”_________________* EUVL L […], […], s. […].”2) Lisätään c alakohdan i alakohdan loppuun virke seuraavasti:”Tällaiseen tarkistamiseen voi kuulua tutustuminen viisumitietojärjestelmässä oleviin tietoihin asetuksen (EY) N:o xx/2008 18 artiklan mukaisesti;”3) Lisätään d alakohta seuraavasti:”d) Jotta voidaan tunnistaa henkilöt, jotka mahdollisesti eivät täytä tai eivät enää täytä jäsenvaltioiden alueelle tulon, siellä oleskelun ja asumisen edellytyksiä, viisumitietojärjestelmässä oleviin tietoihin voidaan tutustua asetuksen (EY) N:o xx/2008 20 artiklan mukaisesti.”2 artikla VoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Sitä sovelletaan […] päivästä […]kuuta […] – [on kahdenneskymmenennes päivä asetuksen (EY) N:o xx/2008 48 artiklan 1 kohdassa tarkoitetun päivän jälkeen].Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa Euroopan yhteisön perustamissopimuksen mukaisesti.Tehty Brysselissä […]Euroopan parlamentin puolesta Neuvoston puolestaPuhemies Puheenjohtaja[…] […] [1] EUVL […], […], s. […].[2] KOM(2006) 269 lopullinen.[3] Ilmaus on lainausmerkeissä, että tarkka sanamuoto ei ole vielä tiedossa.[4] EUVL C […], […], s. […].[5] EUVL L 105, 13.4.2006, s. 1.[6] EUVL […], […], s. […].[7] EYVL L 176, 10.7.1999, s. 36.[8] EYVL L 176, 10.7.1999, s. 31.[9] EUVL L 368, 15.12.2004, s. 26.[10] EUVL L 370, 17.12.2004, s. 78.[11] EYVL L 131, 1.6.2000, s. 43.[12] EYVL L 64, 7.3.2002, s. 20.------Viisumitietojärjestelmässä on tietojaole tietojaViisumitietojärjestelmässä eiKÄYTTÄMÄLLÄ VIISUMITARRAN SARJANUMEROAVIISUMITIETOJÄRJESTELMÄN (VIS) SOVELTAMINEN ULKORAJOILLA SIIRTYMÄKAUDEN AIKANA----------------------------------------------------Käytettävissä ovataakkosnumeerisettiedot,valokuvajasormenjäljetKäytettävissä ovataakkosnumeeriset tiedotja valokuva, mutta eisormenjälkiäVoimassa olevien käyntänteiden mukainentarkastus.Rajavartijalle annetaan täydelliset tiedotviisumitietojärjestelmän käyttöönotosta,mukaan lukien yksittäiset käyttöönotonajankohdat.Rajatarkastus ilmansormenjälkien tarkistamistaSormenjälkientarkistaminenKaksi vaihtoehtoaKaksi vaihtoehtoaRajavartijavertaa tietojakäytettävissäänoleviinVIS-asetuksen 18artiklan4kohdassa lueteltuihin tietoihin.Rajavartijavertaa tietoja käytettävissään oleviinVIS-asetuksen 18 artiklan 4 kohdassalueteltuihintietoihin.Käytettävissä on myös tiedot siitä, ovatkosormenjäljet samat kuin kyseisen viisuminhakemustiedostoon tallennetut sormenjäljet.RajanylityspaikkaViisumitietojärjestelmästä pitäisi käydä välittömästi ilmi, onko järjestelmässä kyseistä viisumia koskeviatietoja ja onko viisumin hakemustiedostoon tallennettu sormenjäljet.